
ŠAKIŲ RAJONO SAVIVALDYBĖS TARYBA
SPRENDIMAS
DĖL VIEŠOSIOS ĮSTAIGOS  KUDIRKOS NAUMIESČIO PIRMINĖS SVEIKATOS PRIEŽIŪROS CENTRO VYRIAUSIOJO GYDYTOJO SKYRIMO

2008 m. gruodžio 23 d. Nr. T-346
Šakiai

Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 3 d. 3 p., Viešųjų įstaigų įstatymo (Žin., 1996, Nr.68-1633; 2004, Nr.25-752) 10 str. 1 d. 3 p., Darbo kodekso (Žin., 2002, Nr.64-2569) 146 str. 1 d. 1 p. bei atsižvelgdama į viešo konkurso pretendentų atrankos komisijos 2008 m. gruodžio 9 d. sprendimą ir Audronės Račiūnienės 2008 m. gruodžio 12 d. prašymą, nusprendžia:

              1. Skirti nuo 2009 m. sausio 5 d. Audronę Račiūnienę viešosios įstaigos Kudirkos Naumiesčio pirminės sveikatos priežiūros centro vyriausiąja gydytoja.

              2. Nustatyti Audronei Račiūnienei ne visą darbo dieną, sutrumpinant ją 4 valandomis, taikant tarnybinio atlyginimo koeficientą – 19,0, kurio pagrindu imama Lietuvos Respublikos Vyriausybės nutarimu patvirtinta bazinė mėnesinė alga.

               3. Įpareigoti:

               3.1.  savivaldybės merą pasirašyti darbo sutartį su Audrone Račiūniene;

               3.2. administracijos direktorių patvirtinti viešosios įstaigos Kudirkos Naumiesčio pirminės sveikatos priežiūros centro vyriausiosios gydytojos grafiką.


4. Pripažinti netekusiu galios savivaldybės tarybos 2007 m. birželio 28 d. sprendimą Nr. T-135 ,,Dėl viešosios įstaigos Kudirkos Naumiesčio pirminės sveikatos priežiūros centro vyriausiojo gydytojo tarnybinio atlyginimo nustatymo“.

               5. Konstatuoti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. 

